በአማራ ክልል ሁሉንም መሠረተ ልማቶች ያሟላ የአርሶ አደሮች መንደር ሊገነባ ነው፡፡
አርሶ አደሮችን በአንድ ላይ በማሰባሰብ የልማት ተጠቃሚ የሚያደርግ አሠራር መጀመሩን አልማ አስታወቀ፡፡የአማራ ልማት ማኅበር (አልማ) የሕዝብ ግንኙነት ዳይሬክተር አቶ አለማየሁ ሞገስ እንደገለጹት በጎንደር ዙሪያ ወረዳ ደረስጌ ማሪያም ቀበሌ ለዚሁ ተግባር 130 ዘመናዊ መኖሪያ ቤቶችን ለመገንባት ስምምነት ላይ ተደርሷል፡፡ እንደ ዳይሬክተሩ መረጃ ዘመናዊ መንደሩ የንጹህ መጠጥ ውኃ አቅርቦት፣ በጸሃይ ብርሃን እና በነፋስ 24 ሰዓት የሚሰራ የኃይል አቅርቦት፣ ትምህርት ቤት፣ የሰው እና የእንስሳት የህክምና መስጫ ተቋማት፣ መንገድ፣ የአርሶ አደሮች ማሰልጠ እና የኢንተርኔት አገልግሎትን ጨምሮ ሌሎች መሠረተ ልማቶች የሚሟሉለት ነው፡፡ ሥራው አሜሪካ ለአፍሪካ የምታደርገውን የገንዘብ ድጋፍ በልማት ለመቀየር ታስቦ ከሚከናወኑ ተግባራት መካከል እንደሆነም ነው ያስረዱት፡፡